Държавен вестник, бр. 58, 2025 г., стр. 95

БРОЙ  58	
Д Ъ Р Ж А В Е Н  В Е С Т Н И К 	
СТР.  95   
1. да участва в патрулната дейност, като 
не отвлича вниманието си от управлението 
на превозното средство; 
2. да не оставя и да не дава оръжието си 
на никого, включително и на лицата, на които 
е подчинен;
3. да се движи по заповядания му маршрут;
4. по време на изпълнение на задачата 
по патрулиране да не излиза от превозното 
средство; напускането на превозното средство 
може да стане по изключение в случаите, 
описани в плана за дейността на патрула;
5. да изпълнява командите и заповедите 
на старшия на патрула; 
6. да се яви на развод във физическо и 
психическо състояние, което му позволява 
изпълнение на задълженията. 
(5) На водача на превозно средство на пат­
рула се забранява да предава управлението 
на числящото му се средство на други лица.
(6) Личният състав на патрула действа 
както часови в случаите, посочени в този 
устав и регламентирани в плана за действие 
на патрулите.
Г л а в а  е д и н а д е с е т а
ВЪТРЕШЕН РЕД В ПАРКОВЕТЕ
Чл. 462. (1) Парк е територията на военното 
формирование, оборудвана и предназначена 
за съхраняване, обслужване и ремонт на ППС 
и друга техника.
(2) В зависимост от условията на разпо­
ложение на формированията и характера на 
изпълняваните от тях задачи парковете биват 
постоянни и полеви.
Чл. 463. (1) Постоянни паркове се изграждат 
във военни формирования, чиято територия 
позволява обособяването на такъв, във висши­
те военни училища и в учебните центрове.
(2) В постоянните паркове ППС и другата 
техника се разполагат в закрити помещения 
или под навеси, в които се обзавеждат:
1. помещения за дежурния по парк;
2. контролно-технически пункт;
3. класна стая за изучаване на правилата за 
безопасност на движението и за провеждане на 
инструктаж на водачите и старшите на ППС;
4. пунктове за почистване и миене;
5. пункт за зареждане с ГСМ;
6. пункт за техническо обслужване и ремонт;
7. битови помещения (складове, хранилища 
и други);
8. други помещения (места) за обслужване 
и съхранение на ППС.
(3) В зависимост от конкретните условия 
във военно формирование, комплектовано с 
по-малко от 12 единици ППС, по заповед на 
командира може да не се поддържат някои от 
елементите на парковата територия. 
(4) Районът на постоянния парк се огражда, 
осветява и се разпределя на участъци, които 
се зачисляват на ротите (батальоните). Пар­
ковете се обозначават с указателни табели, на 
които се изписват номерът/наименованието на 
военното формирование, отговорните длъж­
ностни лица, имащи право да отпечатват/
запечатват гаражните клетки, и номерата на 
печатите. Гаражните клетки се номерират в 
съответната последователност. 
(5) Устройството и оборудването на пар­
ковете трябва да осигуряват на ППС удобно 
обслужване, ремонт и опазване, сигурната 
им охрана, тяхната пожарна безопасност и 
бързото им извеждане при необходимост.
Чл. 464. (1) Полевите паркове се органи­
зират при временно настаняване на войските 
в полеви условия. Те се разпределят за всеки 
батальон (рота) и се обозначават с указателни 
знаци (табели).
(2) Полевите паркове нямат стационарни 
съоръжения. За изпълнение на работите по 
обслужването и ремонта на ППС се използват 
индивидуалните комплекти ЗИП. 
(3) За полеви парк се избира участък от 
местността по възможност със суха и твърда 
почва, близо до водоизточник, с наличие 
на пътища за движение на транспорта и ес­
тествена маскировка. В парка се оборудват 
площадки за паркиране на ППС, КТП, пункт 
за зареждане и измиване. Цялата територия 
на полевия парк се огражда.
(4) При необходимост в полевите паркове 
се оборудват укрития за ППС, площадки за 
ремонт и др.
(5) ППС се разполагат в полевите пар­
кове по роти (батареи, звена). Всяко военно 
формирование заема определен и обозначен 
участък от парковата територия.
(6) Допуска се съхранение на боеприпаси и 
взривоопасни материали в ППС на разстояние 
най-малко 100 метра от останалата техника.
(7) В полевия парк се назначава наряд, 
който отговаря за реда и спазването на мер­
ките за безопасност, според указанията на 
командира на военното формирование, което 
е развърнало полевия парк.
Чл. 465. (1) Заместник-командирът на 
военното формирование по логистиката ор­
ганизира и контролира реда и изпълнението 
на вътрешната служба в парка.
(2) Командирите на роти (батареи, звена) 
носят отговорност за поддържането на тех­
никата, помещенията и участъците от района 
на парка, зачислени на техните структури.
(3) Забранява се съхраняване на ППС из­
вън парковете без разрешение на командира 
(началника) на военното формирование.
Чл. 466. (1) Прегледът и обслужването на 
ППС и другата техника, както и дооборуд­
ването и благоустрояването на парковете се 
извършват в парковите дни и във времето,